న్యూఢిల్లీ, మార్చి 15: తన గానంతో యావద్భారతీయులను వీనులవిందు చేస్తున్న ప్రముఖ గాయని శ్రేయా ఘోషల్కు అరుదైన గౌరవం దక్కనున్నది. మేడమ్ టుస్సాడ్స్ ఢిల్లీలో నెలకొల్పనున్న మ్యూజియంలో ఆమె మైనపుబొమ్మను ఏర్పాటు చేయబోతున్నారు. అంతేకాకుండా ఈ ఘనతను దక్కించుకున్న తొలి భారతీయ సింగర్ కూడా ఆమే కావడం విశేషం. గీతాలాపన స్టయిల్లో శ్రేయ విగ్రహాన్ని ప్రతిష్ఠించాలని మ్యూజియం నిర్వాహకులు మెర్లిన్ ఎంటర్టైన్మెంట్స్ నిర్ణయించింది. దీనిపై శ్రేయా ఘోషల్ స్పందిస్తూ, చరిత్రలో తానూ భాగం కావడం ఆనందంగా ఉందని అన్నారు. అనేకమంది ప్రతిభావంతులైన కళాకారులు, నటీనటులు, దిగ్గజాల సరసన తన విగ్రహాన్ని కూడా ఉంచాలన్న నిర్ణయం ఒక గౌరవంగా భావిస్తున్నానని వ్యాఖ్యానించారు. 2002లో గీతాలాపన ప్రారంభించిన శ్రేయ 15 ఏళ్లుగా అనేక పాటలు పాడారు. నేటి తరంలో ఘోషల్కు అమితమైన ఆదరణ ఉందనీ, ఆమె బొమ్మను నెలకొల్పాలంటూ పలు వినతులు అందాయని మెర్లిన్ ఎంటర్టైన్మెంట్స్ సంస్థ జీఎం అనసూల్ జైన్ చెప్పారు. ఈ మ్యూజియంలో ప్రధాని మోదీ, బాలీవుడ్ నటులు అమితాబ్బచ్చన్, షారుఖ్ ఖాన్లతోపాటు ఇతర ప్రముఖుల విగ్రహాలు కూడా పెడతారు.
newdhilly, marchi 15: tana gaanamtho yaavadbhaaratiiyulanu veenulavindu chestunna pramukha gaayani shreya ghoshalku arudaina gowravam dakkanunnadi. medam tussads dhilleelo nelakolpanunna musionlo aame mainapubommanu erpaatu cheyabotunnaru. antekakunda ee ghanatanu dakkinchukunna toli bhaarateeya singar kuudaa aame kaavadam visesham. geetaalaapana stiyillo shreya vigrahaanni pratishtinchaalani musium nirvaahakulu merlin entertinements nirnayinchindi. deenipai shreya ghoshal spandistuu, charitralo taanuu bhagam kaavadam aanandamgaa undani annaru. anekamandi pratibhaavantulaina kalaakaarulu, nateenatulu, diggajaala sarasana tana vigrahaanni kuudaa unchaalanna nirnayam oka gowravanga bhaavistunnaanani vyaakhyaaninchaaru. 2002loo geetaalaapana praarambhinchina shreya 15 ellugaa aneka paatalu paadaaru. neti taramlo ghoshalku amitamaina aadarana undanee, aame bommanu nelakolpaalantuu palu vinatulu andaayani merlin entertinements samstha gm anasool jain cheppaaru. ee musionlo pradhaani modii, balivud natulu amitabbachan, sharukh khanlatopatu itara pramukhula vigrahaalu kuudaa pedataaru.